《和刘漕明复观吴生画》
宋代·冯山

古观萧条昔未名，却因吴笔助神灵。能将万化豪端意，写出群仙物外形。

俊逸状如裴剑舞，周环时见蜀山青。阴兵耸动惊魑魅，真仗飘摇拥户庭。

按部每来除枳棘，题诗留与禦风霆。因嗟画癖无由见，魂逐车尘为一经。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。